CELEX: 62007CA0362
Language: el
Date: 2008-12-11 00:00:00
Title: Συνεκδικασθείσες υποθέσεις C-362/07 και C-363/07: Απόφαση του Δικαστηρίου (τρίτο τμήμα) της 11ης Δεκεμβρίου 2008 [αιτήσεις του Tribunal d'instance du VIIèeme arrondissement de Paris (Γαλλία) για την έκδοση προδικαστικής αποφάσεως] — Kip Europe SA, Kip (UK) Ltd, Caretrex Logistiek BV, Utax GmbH (C-362/07), Hewlett Packard International SARL (C-363/07) κατά Administration des douanes — Direction Générale des douanes et droits indirects (Κοινό Δασμολόγιο — Συνδυασμένη Ονοματολογία — Δασμολογική κατάταξη — Πολυλειτουργικές συσκευές — Συσκευές που αποτελούνται από τον συνδυασμό εκτυπωτή λέιζερ και ψηφιακού σαρωτή με επιπλέον δυνατότητα φωτοαντιγραφής — Κλάση 8471 — Κλάση 9009)

7.2.2009   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 32/6
            
         Απόφαση του Δικαστηρίου (τρίτο τμήμα) της 11ης Δεκεμβρίου 2008 [αιτήσεις του Tribunal d'instance du VIIèeme arrondissement de Paris (Γαλλία) για την έκδοση προδικαστικής αποφάσεως] — Kip Europe SA, Kip (UK) Ltd, Caretrex Logistiek BV, Utax GmbH (C-362/07), Hewlett Packard International SARL (C-363/07) κατά Administration des douanes — Direction Générale des douanes et droits indirects
   (Συνεκδικασθείσες υποθέσεις C-362/07 και C-363/07) (1)
   
   (Κοινό Δασμολόγιο - Συνδυασμένη Ονοματολογία - Δασμολογική κατάταξη - Πολυλειτουργικές συσκευές - Συσκευές που αποτελούνται από τον συνδυασμό εκτυπωτή λέιζερ και ψηφιακού σαρωτή με επιπλέον δυνατότητα φωτοαντιγραφής - Κλάση 8471 - Κλάση 9009)
   (2009/C 32/10)
   Γλώσσα διαδικασίας: η γαλλική
   Αιτούν δικαστήριο
   Tribunal d'instance du VIIèeme arrondissement de Paris
   Διάδικοι στην υπόθεση της κύριας δίκης
   Kip Europe SA, Kip (UK) Ltd, Caretrex Logistiek BV, Utax GmbH (C-362/07), Hewlett Packard International SARL (C-363/07)
   κατά
   Administration des douanes — Direction Générale des douaneset droits indirects
   Αντικείμενο
   Αίτηση για την έκδοση προδικαστικής αποφάσεως — Tribunal d'instance [Μονομελές Πρωτοδικείο] του 7ου Διαμερίσματος του Παρισιού (Γαλλία) — Ερμηνεία του κανονισμού (ΕΟΚ) 2658/87 του Συμβουλίου, της 23ης Ιουλίου 1987, για τη Δασμολογική και Στατιστική Ονοματολογία και το Κοινό Δασμολόγιο (ΕΕ L 256, σ. 1), όπως εφαρμόζεται στα πραγματικά περιστατικά της κύριας διαφοράς, και κύρος του κανονισμού (ΕΚ) 400/2006, της 8ης Μαρτίου 2006, για την κατάταξη εμπορευμάτων στη Συνδυασμένη Ονοματολογία (ΣΟ) (ΕΕ L 70, σ. 9) — Πολυμηχάνημα που αποτελείται από τον συνδυασμό εκτυπωτή λέιζερ, σαρωτή και ηλεκτρονικού υπολογιστή — Κατάταξη στη δασμολογική διάκριση 8471 60 40 (Αυτόματα μηχανήματα επεξεργασίας πληροφοριών) βάσει του γενικού κανόνα 3β ερμηνείας της ΣΟ (λειτουργία εκτύπωσης που προσδίδει στο μηχάνημα τον «ουσιώδη χαρακτήρα» του) ή στη διάκριση 9009 12 00 (Φωτοτυπικά μηχανήματα) κατ' εφαρμογή της σημείωσης 5 Ε του κεφαλαίου 84 της ΣΟ (μηχάνημα που επιτελεί αυτόνομα ιδιαίτερη λειτουργία –φωτοαντιγραφή– διαφορετική από την επεξεργασία πληροφοριών);
   Διατακτικό
   
               1)
            
            
               Η σημείωση 5 Ε του κεφαλαίου 84 της Συνδυασμένης Ονοματολογίας που αποτελεί το παράρτημα Ι του κανονισμού (ΕΟΚ) 2658/87 του Συμβουλίου, της 23ης Ιουλίου 1987, για τη δασμολογική και στατιστική ονοματολογία και το Κοινό Δασμολόγιο, όπως τροποποιήθηκε από τον κανονισμό (ΕΚ) 1719/2005 της Επιτροπής, της 27ης Οκτωβρίου 2005, πρέπει να ερμηνευθεί υπό την έννοια ότι «ειδική λειτουργία διαφορετική από την επεξεργασία πληροφοριών» επιτελούν μόνον οι συσκευές που φέρουν ενσωματωμένη ή λειτουργούν σε συνδυασμό με αυτόματη μηχανή επεξεργασίας πληροφοριών και των οποίων η λειτουργία δεν εμπίπτει στην επεξεργασία πληροφοριών.
            
         
               2)
            
            
               Αν η λειτουργία φωτοαντιγραφής των επίμαχων στην κύρια δίκη συσκευών είναι δευτερεύουσα σε σχέση με τις λειτουργίες εκτύπωσης και ψηφιακής ηλεκτρονικής σάρωσης, οι συσκευές αυτές πρέπει να θεωρηθούν ως μονάδες αυτόματων μηχανών επεξεργασίας πληροφοριών κατά την έννοια της σημείωσης 5 Β του κεφαλαίου 84 της Συνδυασμένης Ονοματολογίας που αποτελεί το παράρτημα Ι του κανονισμού 2658/87, όπως έχει τροποποιηθεί από τον κανονισμό 1719/2005, μονάδες οι οποίες, αν ληφθούν υπόψη αυτοτελώς, εμπίπτουν στην κλάση 8471 της ονοματολογίας αυτής, δυνάμει της σημειώσεως 5 Γ του εν λόγω κεφαλαίου. Σε παρόμοια περίπτωση, η οικεία διάκριση καθορίζεται δυνάμει της σημειώσεως 3 του τμήματος XVI της εν λόγω ονοματολογίας. Αντιθέτως, αν η λειτουργία φωτοαντιγραφής είναι ισοδύναμη προς τις λοιπές δύο λειτουργίες, οι συσκευές αυτές πρέπει να καταταγούν, δυνάμει του σημείο 3, στοιχείο β', των γενικών κανόνων για την ερμηνεία της ίδιας ονοματολογίας, στη διάκριση που αντιστοιχεί στη λειτουργία που προσδίδει στις εν λόγω συσκευές τον ουσιώδη χαρακτήρα τους. Αν είναι αδύνατος ο καθορισμός αυτός, οι συσκευές αυτές πρέπει να καταταγούν στην κλάση 9009 δυνάμει του σημείου 3, στοιχείο γ', των εν λόγω γενικών κανόνων.
            
         
               3)
            
            
               Η εξέταση των πέμπτων ερωτημάτων δεν κατέληξε στον εντοπισμό στοιχείων δυνάμενων να επηρεάσουν το κύρος του σημείου 4 του παραρτήματος του κανονισμού (ΕΚ) 400/2006 της Επιτροπής, της 8ης Μαρτίου 2006, για την κατάταξη εμπορευμάτων στη Συνδυασμένη Ονοματολογία.
            
         
      (1)  ΕΕ C 269 της 10.11.2007.